Diari Oficial de la Generalitat Valenciana


Sumari del DOGV 3009, del 09-06-1997 (1997/8006)

RESOLUCIÓ de 27 de maig de 1997, de la Direcció General de Desenvolupament Rural i Producció Agrària, sobre la selecció dels grups d'acció local per a l'aplicació del Programa Operatiu de Desenvolupament i Diversificació Econòmica de Zones Rurals que s'integren en el marc comunitari de suport, aprovat per la Comissió Europea.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3009

Data del DOGV
:   09-06-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/8006


Data del document
:   27-05-1997

Organisme emissor
:   Conselleria d'Agricultura, Pesca i Alimentació

Tipus de document
:   Resolució

RESOLUCIÓ de 27 de maig de 1997, de la Direcció General de Desenvolupament Rural i Producció Agrària, sobre la selecció dels grups d'acció local per a l'aplicació del Programa Operatiu de Desenvolupament i Diversificació Econòmica de Zones Rurals que s'integren en el marc comunitari de suport, aprovat per la Comissió Europea.
  
La Resolució de 24 de maig de 1995, de la Direcció General d'Estructures Agràries i Desenvolupament Rural, publicada en el Diari Oficial de la Generalitat Valenciana número 2.522, feia públics els grups d'acció local i els municipis integrants preseleccionats per l'Associació de Concepció i Decisió.
  
El 18 de juny de 1996, la Comissió de la Unió Europea aprovava, per mitjà de la Decisió C(96)1.454, el Programa Operatiu de Desenvolupament i Diversificació Econòmica de Zones Rurals, que s'integra en el marc comunitari de suport per a les regions espanyoles de l'objectiu número 1 d'Espanya, entre les quals figura la Comunitat Valenciana.
  
D'acord amb el que es disposa en el programa mencionat, la selecció de promotors i programes es va acordar en la reunió del Comitè de Selecció de la Comunitat Valenciana celebrada a Madrid el 6 de febrer de 1997. Van resultar elegits els cinc grups d'acció local de la Comunitat Valenciana i els programes de desenvolupament comarcal respectius.
  
Per tant, en virtut de les competències que el Decret 179/1993, de 28 de setembre, del Govern Valencià, atribueix a aquesta direcció general, resolc:
  
  
Primer
  
Fer públic que els grups d'acció local seleccionats com a beneficiaris de les ajudes que s'estableixen en el Programa Operatiu de Desenvolupament i Diversificació Econòmica de Zones Rurals Objectiu número 1 a la Comunitat Valenciana i els municipis que els integren són els relacionats en l'annex d'aquesta resolució.
  
  
Segon
  
Serà requisit per a la firma del conveni corresponent relatiu a l'aplicació del Programa Operatiu de Desenvolupament i Diversificació Econòmica la justificació per part dels grups d'acció local del seu caràcter mixt i plural, cosa per a la qual hauran d'acreditar que estan conformats per entitats locals i agents socials o econòmics del seu àmbit comarcal.
  
  
Tercer
  
La Direcció General de Desenvolupament Rural i Producció Agrària i els grups d'acció local procediran conjuntament a la selecció del personal tècnic necessari per a la gestió dels programes comarcals amb criteris de transparència i publicitat.
  
Una vegada s'haja arribat a un acord sobre la selecció esmentada, els grups d'acció local contractaran aquest personal. Per aquest concepte no es podrà sobrepassar un màxim d'inversió auxiliable de 00.892.724 de pessetes anuals.
  
Aquest acte no és definitiu en via administrativa i s'hi podrà interposar un recurs ordinari en el termini d'un mes a partir de l'endemà de la data de la publicació, davant la Conselleria d'Agricultura, Pesca i Alimentació, cosa que es comunica de conformitat amb l'article 58.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
  
  
  
València, 27 de maig de 1997.- El director general de Desenvolupament Rural i Producció Agrària: José Miguel Ferrer Arranz.
  
  
  
  
AnNex I
  
  
Relació de grups d'acció local seleccionats
  
i àmbit territorial
  
  
Grup Maestrat-Plana Alta
  
  
Albocàsser San Jorge
  
Benlloch San Rafael del Río
  
Cabanes Sant Mateu
  
Càlig Santa Magdalena de Pulpis
  
Canet lo Roig Tírig
  
Cervera del Maestre Torre Endoménech
  
Coves de Vinromà Traiguera
  
La Jana Vall d'Alba
  
La Pobla Tornesa Vilafamés
  
La Salzadella Vilanova d'Alcolea
  
  
  
Grup Foia de Bunyol
  
  
Alboraig Macastre
  
Bunyol Yátova
  
  
  
Grup Vall d'Albaida
  
  
Atzeneta d'Albaida Fontanars dels Alforins
  
Agullent Guadasequies
  
Aielo de Malferit L'Olleria
  
Albaida La Pobla del Duc
  
Alfarrasí Llutxent
  
Aielo de Rugat Montaverner
  
Bèlgida Montichelvo
  
Bellús Ontinyent
  
Beniatjar Otos
  
Benicolet Palomar
  
Benigànim Pinet
  
Benisoda Quatretonda
  
Benisuera Ràfol de Salem
  
Bocairent Rugat
  
Bufali Salem
  
Carrícola Sempere
  
Castelló de Rugat Terrateig
  
  
  
Grup Alt Vinalopó
  
  
Banyeres de Mariola Cañada
  
Beneixama Salinas
  
Biar Sax
  
Camp de Mirra Villena
  
  
  
Grup Baix Segura
  
  
Albatera Dolores
  
Algorfa Formentera del Segura
  
Almoradí Granja de Rocamora
  
Benejúzar Jacarilla
  
Benferri Los Montesinos
  
Benijófar Orihuela
  
Bigastro Rafal
  
Callosa de Segura Redován
  
Catral Rojales
  
Cox San Fulgencio
  
Daya Nueva San Isidro
  
Daya Vieja San Miguel